Gjendebu

Gjendebu er den eldste hytta til Den Norske Turistforening (DNT). Hytta ligger 995 meter over havet, i vestenden av innsjøen Gjende, midt i Jotunheimen i Lom kommune i Innlandet. Man kan komme dit ved å følge Turistforeningens stier, men det går også båt på Gjende. Hytta ble bygget i 1871 og var da på 45 m² med plass til tolv. Anna og Erik Slålien var de første bestyrerne. Deres datter, Gjendine Slålien (1871–1972) tilbragte mange sommere her som seterjente.

I dag har hytta 119 senger og mer enn 10 000 overnattinger i året. Den bestyres av Øystein Garden fra Vågå. Hytta benyttes også til diverse kulturelle arrangementer.

Gjendebu har åpent i uken før påske, i påsken og fra midten av juni til midten av september. 

Viktige nabohytter i Jotunheimen er Gjendesheim, Memurubu, Fondsbu, Olavsbu, Leirvassbu og Spiterstulen.

 Eksterne lenker 

 Rutebåt på Gjende
 DNT Oslo og Omegn
 UT Kart over området

Kategori:Turisthytter i Innlandet
Kategori:Jotunheimen
Kategori:Hjalmar Welhaven
Kategori:Byggverk i Lom
Kategori:Samferdsel i Lom